იუკა ნევალაინენი

იუკა ანტერო „იულიუს“ ნევალაინენი (დ. 1978 წლის 21 აპრილს) — ფინელი დრამერი და მუსიკოსი. ის ცნობილია როგორც სიმფონიურ მეტალ ჯგუფ Nightwish-ის დრამერი. Nightwish ერთ-ერთი ყველაზე ცნობილი ჯგუფია ფინეთში. იუკა ემპპუს რეკომენდაციით აყვანილ იქნა ჯგუფში და 1997 წლიდან დღემდე რჩება ნაითვიშის წევრად. ჯგუფის პირველი ალბომი იყო "Angels Fall First", რომელიც გამოვიდა 1997 წლის 1 ნოემბერს. ის ყველაზე ცნობილი და წარმატებული ჯგუფია ფინეთში და მსოფლიო მასშტაბით 7 მილიონზე მეტი დისკი აქვს გამოცემული; მიღებული აქვს 11 ოქროსა და 11 პლატინის ჯილდო. ნაითვიშის ალბომები მსოფლიოს მასშტაბით გაიყიდა 5,5 მილიონი ასლის ოდენობით. ამავდროულად იუკა არის ფინურ პროგრესიულ მეტალ ჯგუფ "Sethian"-ის წევრი.

ბიოგრაფია
მან  ბავშვობის წლები გაატარა ფინეთის ქალაქ კიტეეში. მისი როგორც დრამერის კარიერა დაიწყო თერთმეტი წლის ასაკში  როდესაც მისმა მუსიკის მასწავლებელმა შესთავაზა საახალწლო კონცერტზე დრამერობა. მისი პირველი ჯგუფი იყო "The Highway", მაგრამ იგი თავისი პირველ რეალური ჯგუფი Nightwish იყო, რომელსაც იგი  15-16 წლის ასაკში 1997 წელს შეურთდა. ფანებისთვის იგი ცნობილია თავისი "ბენდენით".

პირადი ცხოვრება
იუკა დღესდღეობით ცხოვრობს თავის ცოლ სატუსთან, შვილ ნიკისთან და და ლუნასთან, ფინეთში ქალაქ ჯოენსუში. მას ჰყავს ასევე მეორე და ლარა. იუკა ნევალაინენი გამოირჩევა თავისი ცხოვრების სტილით, იგი ვეგეტარიანელია.

დისკოგრაფია

Nightwish

Angels Fall First (1997)
Oceanborn (1998)
Wishmaster (2000)
Over the Hills and Far Away EP (2001)
Century Child (2002)
Once (2004)
Dark Passion Play (2007)
Made in Hong Kong (And in Various Other Places) (2009)
Imaginaerum (2011)
Endless Forms Most Beautiful (2015)

Sethian
Into the Silence (2003)

 რესურსები ინტერნეტში 
Nightwish-ის ოფიციალური საიტი

კატეგორია:დაბადებული 1978
კატეგორია:Nightwish-ის წევრები
კატეგორია:ცოცხალი ადამიანები